CELEX: 32020D1765
Language: hr
Date: 2020-11-25 00:00:00
Title: Provedbena odluka Komisije (EU) 2020/1765 оd 25. studenoga 2020. o neodobravanju klorofena kao postojeće aktivne tvari za uporabu u biocidnim proizvodima vrste 2 (Tekst značajan za EGP)

26.11.2020   
               
               
                  HR
               
               
                  Službeni list Europske unije
               
               
                  L 397/24
               
            
         PROVEDBENA ODLUKA KOMISIJE (EU) 2020/1765
         оd 25. studenoga 2020.
         o neodobravanju klorofena kao postojeće aktivne tvari za uporabu u biocidnim proizvodima vrste 2
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 528/2012 Europskog parlamenta i Vijeća od 22. svibnja 2012. o stavljanju na raspolaganje na tržištu i uporabi biocidnih proizvoda (1), a posebno njezin članak 89. stavak 1. treći podstavak,
         budući da:
         
                     (1)
                  
                  
                     Delegiranom uredbom Komisije (EU) br. 1062/2014 (2) utvrđen je popis postojećih aktivnih tvari koje treba ocijeniti radi njihova mogućeg odobrenja za uporabu u biocidnim proizvodima. Taj popis uključuje klorofen (EZ br.: 204-385-8; CAS br. 120-32-1).
                  
               
                     (2)
                  
                  
                     Klorofen je ocijenjen za uporabu u biocidnim proizvodima vrste 2, „Dezinfekcijska sredstva i algacidi koji nisu namijenjeni za izravnu upotrebu na ljudima ili životinjama”, kako je utvrđena u Prilogu V. Uredbi (EU) br. 528/2012.
                  
               
                     (3)
                  
                  
                     Norveška je imenovana državom članicom izvjestiteljicom te je njezino nadležno ocjenjivačko tijelo 22. prosinca 2016. Europskoj agenciji za kemikalije („Agencija”) podnijelo izvješće o ocjenjivanju zajedno sa svojim zaključcima.
                  
               
                     (4)
                  
                  
                     U skladu s člankom 7. stavkom 2. Delegirane uredbe (EU) br. 1062/2014 Odbor za biocidne proizvode donio je 4. ožujka 2020. mišljenje Agencije (3), uzimajući u obzir zaključke nadležnog ocjenjivačkog tijela.
                  
               
                     (5)
                  
                  
                     Prema tom mišljenju ne može se očekivati da će biocidni proizvodi vrste 2 koji sadržavaju klorofen ispuniti kriterije iz članka 19. stavka 1. točke (b) Uredbe (EU) br. 528/2012 jer su u procjeni rizika za zdravlje ljudi utvrđeni neprihvatljivi rizici.
                  
               
                     (6)
                  
                  
                     Uzimajući u obzir mišljenje Agencije, nije primjereno odobriti klorofen za uporabu u biocidnim proizvodima vrste 2.
                  
               
                     (7)
                  
                  
                     Mjere predviđene ovom Odlukom u skladu su s mišljenjem Stalnog odbora za biocidne proizvode,
                  
               DONIJELA JE OVU ODLUKU:
         
            Članak 1.
            Klorofen (EZ br.: 204-385-8, CAS br.: 120-32-1) se ne odobrava kao aktivna tvar za uporabu u biocidnim proizvodima vrste 2.
         
         
            Članak 2.
            Ova Odluka stupa na snagu dvadesetog dana od dana objave u Službenom listu Europske unije.
         
         
            Sastavljeno u Bruxellesu 25. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 167, 27.6.2012., str. 1.
         
         
            (2)  Delegirana uredba Komisije (EU) br. 1062/2014 оd 4. kolovoza 2014. o programu rada za sustavni pregled svih postojećih aktivnih tvari sadržanih u biocidnim proizvodima iz Uredbe (EU) br. 528/2012 Europskog parlamenta i Vijeća (SL L 294, 10.10.2014., str. 1.).
         
            (3)  Biocidal Products Committee Opinion on the application for approval of the active substance: Chlorophene, Product type: 2, ECHA/BPC/238/2020 (Mišljenje Odbora za biocidne proizvode o zahtjevu za odobrenje aktivne tvari klorofen, vrsta proizvoda 2) ECHA/BPC/238/2020, doneseno 4. ožujka 2020.